રાજુલામાં છેલ્‍લા 7પ વર્ષથી પરંપરા મુજબ વરૂણ દેવને મનાવવા ગામ સમસ્‍ત રાજુલાના પૌરાણિક મંદિર કુંભનાથ-સુખનાથ મહાદેવ મંદિરે વૈદિક વિધિથી આસ્‍થાભેર પર્જન્‍ય યજ્ઞનું સુંદર આયોજન કરવામાં આવેલ હતું. જેમાં રાજુલા શહેરના વિદ્વાન ભૂદેવો બળવંતભાઈ ઉપાઘ્‍યાય, નાથાભાઈ વ્‍યાસ, નિલકંથભાઈ, સંજયભાઈ પંડયા, ચેતનભાઈ ભટ્ટ, મનોજભાઈ, કિરણદાદા, કેતનભાઈ દવે, કિરીટભાઈ ઉપાઘ્‍યાય દ્વારા વૈદિક મંત્રોચ્‍ચાર સાથે હવનમાં આહુતિઓ આપેલ હતી.આ પર્જન્‍ય યજ્ઞ ઉપરાંત હોમાત્‍મક લઘુરૂદ્રનું પણ આયોજન કરવામાં આવેલ હતું. જેમાં રાજુલાના વેપારીઓ દ્વારા પોતાના ધંધા-રોજગાર દર વર્ષની માફક બંધ રાખીને યજ્ઞના દર્શન કરેલ હતા. જેમાં સુરેશભાઈ તારપરા તેમજ વેપારી મંડળના અન્‍ય આગેવાનો દ્વારા આ યજ્ઞને સફળ બનાવવા જહેમત ઉઠાવેલ હતી.